Выступаючы на заключным семінары, начальнік аддзела спецыяльнай адукацыі Міністэрства адукацыі Антаніна Міхайлаўна Змушко адзначыла, што ў нашай краіне створаны неабходныя ўмовы для атрымання адукацыі асобамі з АПФР. “У Кодэксе аб адукацыі адлюстраваны шэраг адпаведных прававых гарантый, — падкрэсліла Антаніна Міхайлаўна. — Вядзецца ўлік дзяцей з асаблівасцямі ў развіцці (ёсць банк даных), колькасць якіх штогод павялічваецца і складае на сёння 8 працэнтаў ад усёй колькасці дзяцей краіны. Важным з’яўляецца і іншы паказчык: 99,6 працэнтаў дзяцей з АПФР, якія знаходзяцца ў банку даных, у мінулым навучальным годзе былі ахоплены або спецыяльнай адукацыяй, або карэкцыйна-педагагічнай дапамогай.